CELEX: 52009PC0418
Language: el
Date: 2009-08-05
Title: Πρόταση Απόφαση του Συμβουλίου για τη θέση της Κοινότητας σχετικά με τον εσωτερικό κανονισμό διευθέτησης διαφορών και τον κώδικα δεοντολογίας των διαιτητών, που προβλέπονται από τη συμφωνία οικονομικής εταιρικής σχέσης μεταξύ των κρατών CARIFORUM, αφενός, και της Ευρωπαϊκής Κοινότητας και των κρατών μελών της, αφετέρου

Σημαντική ανακοίνωση νομικού περιεχομένου

|

52009PC0418

Πρόταση Απόφαση του Συμβουλίου για τη θέση της Κοινότητας σχετικά με τον εσωτερικό κανονισμό διευθέτησης διαφορών και τον κώδικα δεοντολογίας των διαιτητών, που προβλέπονται από τη συμφωνία οικονομικής εταιρικής σχέσης μεταξύ των κρατών CARIFORUM, αφενός, και της Ευρωπαϊκής Κοινότητας και των κρατών μελών της, αφετέρου  /* COM/2009/0418 τελικό */  

	[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |Βρυξέλλες, 5.8.2009COM(2009) 418 τελικόΠρότασηΑΠΟΦΑΣΗ ΤΟΥ ΣΥΜΒΟΥΛΙΟΥγια τη θέση της Κοινότητας σχετικά με τον εσωτερικό κανονισμό διευθέτησης διαφορών και τον κώδικα δεοντολογίας των διαιτητών, που προβλέπονται από τη συμφωνία οικονομικής εταιρικής σχέσης μεταξύ των κρατών CARIFORUM, αφενός, και της Ευρωπαϊκής Κοινότητας και των κρατών μελών της, αφετέρουΑΙΤΙΟΛΟΓΙΚΗ ΕΚΘΕΣΗΗ συμφωνία οικονομικής εταιρικής σχέσης μεταξύ των κρατών CARIFORUM, αφενός, και της Ευρωπαϊκής Κοινότητας και των κρατών μελών της, αφετέρου, υπογράφηκε στις 15 Οκτωβρίου 2008 και εφαρμόζεται προσωρινά από τις 29 Δεκεμβρίου 2008.Το άρθρο 216 της συμφωνίας προβλέπει ότι το κοινό συμβούλιο CARIFORUM–ΕΚ θα εκδώσει, στο πλαίσιο της συμφωνίας και εντός τριών μηνών από την έναρξη της προσωρινής εφαρμογής της, εσωτερικό κανονισμό διευθέτησης διαφορών, καθώς και κώδικα δεοντολογίας των διαιτητών. Συνεπώς, οι εν λόγω κανόνες πρέπει να εγκριθούν στην πρώτη συνεδρίαση του κοινού συμβουλίου.ΠρότασηΑ ΠΟΦΑΣΗ ΤΟΥ ΣΥΜΒΟΥΛΙΟΥγια τη θέση της Κοινότητας σχετικά με τον εσωτερικό κανονισμό διευθέτησης διαφορών και τον κώδικα δεοντολογίας των διαιτητών, που προβλέπονται από τη συμφωνία οικονομικής εταιρικής σχέσης μεταξύ των κρατών CARIFORUM, αφενός, και της Ευρωπαϊκής Κοινότητας και των κρατών μελών της, αφετέρουΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 300 παράγραφος 2 δεύτερο εδάφιο,την πρόταση της Επιτροπής[1],Εκτιμώντας τα ακόλουθα:(1) Η συμφωνία οικονομικής εταιρικής σχέσης μεταξύ των κρατών CARIFORUM, αφενός, και της Ευρωπαϊκής Κοινότητας και των κρατών μελών της, αφετέρου, υπογράφηκε στις 15 Οκτωβρίου 2008 και εφαρμόζεται προσωρινά από τις 29 Δεκεμβρίου 2008.(2) Το άρθρο 216 της εν λόγω συμφωνίας προβλέπει την έκδοση εσωτερικού κανονισμού, από το κοινό συμβούλιο CARIFORUM–ΕΚ, για τη διευθέτηση των διαφορών που θα προκύπτουν στο πλαίσιο της συμφωνίας. Το άρθρο 221 παράγραφος 2 της συμφωνίας προβλέπει την έκδοση κώδικα δεοντολογίας των διαιτητών, ο οποίος θα προσαρτηθεί στον εσωτερικό κανονισμό.(3) Η Κοινότητα θα πρέπει να καθορίσει τη θέση που θα τηρήσει στο κοινό συμβούλιο CARIFORUM–ΕΚ όσον αφορά την έκδοση του εσωτερικού κανονισμού διευθέτησης διαφορών και του κώδικα δεοντολογίας των διαιτητών,ΑΠΟΦΑΣΙΖΕΙ:Άρθρο μόνοΗ θέση της Κοινότητας αναφορικά με την έκδοση απόφασης, από το κοινό συμβούλιο, σχετικά με τον εσωτερικό κανονισμό διευθέτησης διαφορών και τον κώδικα δεοντολογίας των διαιτητών, που προβλέπονται από τη συμφωνία οικονομικής εταιρικής σχέσης μεταξύ των κρατών CARIFORUM, αφενός, και της Ευρωπαϊκής Κοινότητας και των κρατών μελών της, αφετέρου, βασίζεται στο σχέδιο απόφασης του κοινού συμβουλίου που προσαρτάται στην παρούσα απόφαση.Βρυξέλλες,Για το ΣυμβούλιοΟ Πρόεδρος […]  ΝΟΜΟΘΕΤΙΚΟ ΔΗΜΟΣΙΟΝΟΜΙΚΟ ΔΕΛΤΙΟ ΓΙΑ ΠΡΟΤΑΣΕΙΣ ΠΟΥ ΕΧΟΥΝ ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ ΟΙ ΟΠΟΙΕΣ ΠΕΡΙΟΡΙΖΟΝΤΑΙ ΑΠΟΚΛΕΙΣΤΙΚΑ ΣΤΑ ΕΣΟΔΑ1. ΤΙΤΛΟΣ ΤΗΣ ΠΡΟΤΑΣΗΣ:Απόφαση του Συμβουλίου για τη θέση της Κοινότητας σχετικά με τον εσωτερικό κανονισμό διευθέτησης διαφορών και τον κώδικα δεοντολογίας των διαιτητών, που προβλέπονται από τη συμφωνία οικονομικής εταιρικής σχέσης μεταξύ των κρατών CARIFORUM, αφενός, και της Ευρωπαϊκής Κοινότητας και των κρατών μελών της, αφετέρου.2. ΓΡΑΜΜΕΣ ΤΟΥ ΠΡΟΫΠΟΛΟΓΙΣΜΟΥ:Κεφάλαιο και άρθρο: Διοικητικοί πόροι της Επιτροπής για την κάλυψη των δαπανών διερμηνείας και χρήσης χώρων.Ποσό εγγεγραμμένο στον προϋπολογισμό για το οικείο οικονομικό έτος – μόνο αν προκύψει διαφορά: Σε περίπτωση απρόβλεπτων αναγκών, είναι δυνατή η άντληση πόρων από τις εξής γραμμές του προϋπολογισμού:20.02.01 — Σχέσεις εξωτερικού εμπορίου, συμπεριλαμβανομένης της πρόσβασης στις αγορές τρίτων χωρών20.02.02.11.00.02.40 — Συνεδριάσεις που περιλαμβάνουν μόνον υπαλλήλους της Επιτροπής (εσωτερικές)/Συνέδρια3. ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣX Η πρόταση δεν έχει δημοσιονομικές επιπτώσεις( Πρόταση χωρίς δημοσιονομικές επιπτώσεις στις δαπάνες αλλά με δημοσιονομικές επιπτώσεις στα έσοδα – οι επιπτώσεις στα έσοδα είναι οι ακόλουθες:εκατ. ευρώ (με ένα δεκαδικό ψηφίο)4. ΜετΡα για την καταπολέμηση της απάτης5. ΑΛΛΕΣ ΠΑΡΑΤΗΡΗΣΕΙΣΠΑΡΑΡΤΗΜΑΑΠΟΦΑΣΗ αριθ. 2/200.. ΤΟΥ ΚΟΙΝΟΥ ΣΥΜΒΟΥΛΙΟΥπου ιδρύθηκε με τη συμφωνία οικονομικής εταιρικής σχέσης μεταξύ των κρατών CARIFORUM, αφενός, και της Ευρωπαϊκής Κοινότητας και των κρατών μελών της, αφετέρου,σχετικά με την έκδοση του εσωτερικού κανονισμού διευθέτησης διαφορών και του κώδικα δεοντολογίας των διαιτητών και διαμεσολαβητώνΤΟ ΚΟΙΝΟ ΣΥΜΒΟΥΛΙΟ CARIFORUM-ΕΚ,Έχοντας υπόψη τη συμφωνία οικονομικής εταιρικής σχέσης μεταξύ των κρατών CARIFORUM, αφενός, και της Ευρωπαϊκής Κοινότητας και των κρατών μελών της, αφετέρου (εφεξής «συμφωνία»), που υπογράφηκε στο Bridgetown του Μπαρμπάντος στις 15 Οκτωβρίου 2008, και ιδίως το άρθρο 216 και το άρθρο 221 παράγραφος 2,ΑΠΟΦΑΣΙΖΕΙ:Άρθρο 1Ο εσωτερικός κανονισμός διευθέτησης διαφορών και ο κώδικας δεοντολογίας των διαιτητών και διαμεσολαβητών, στο πλαίσιο της συμφωνίας, παρατίθενται στο παράρτημα I.Άρθρο 2Η Ευρωπαϊκή Κοινότητα αναλαμβάνει τις δαπάνες που προκύπτουν από όλα τα οργανωτικά θέματα τα οποία αφορούν διαβουλεύσεις, διαμεσολάβηση και διαιτησία, με εξαίρεση τις αμοιβές και τις δαπάνες για διαιτητές και διαμεσολαβητές, οι οποίες θα επιμερίζονται[2].Άρθρο 3Η παρούσα απόφαση αρχίζει να ισχύει … .(Τόπος) … 200..ΠΑΡΑΡΤΗΜΑ IΕσωτερικός κανονισμός διευθέτησης των διαφορών, σύμφωνα με το μέρος ΙΙΙ της συμφωνίας οικονομικής εταιρικής σχέσης μεταξύ των κρατών CARIFORUM, αφενός, και της Ευρωπαϊκής Κοινότητας και των κρατών μελών της, αφετέρουΆρθρο 1Γενικές διατάξεις1. Στο μέρος III (αποτροπή και διευθέτηση διαφορών) της συμφωνίας και στο πλαίσιο του παρόντος εσωτερικού κανονισμού:-  ως «σύμβουλος» νοείται το άτομο που προσλαμβάνεται από ένα μέρος για να του παρέχει συμβουλές ή συνδρομή κατά τη διαδικασία στο πλαίσιο της ειδικής ομάδας διαιτησίας·-  ως «βοηθός» νοείται το άτομο το οποίο, ενόψει του διορισμού μέλους της ειδικής ομάδας διαιτησίας, διεξάγει έρευνα ή επικουρεί το μέλος·-  ως «καταγγέλλον μέρος» νοείται το μέρος το οποίο ζητεί τη σύσταση ειδικής ομάδας διαιτησίας βάσει του άρθρου 207 της συμφωνίας·-  ως «μέρος κατά του οποίου στρέφεται η καταγγελία» νοείται το μέρος που φέρεται ότι παρέβη τις διατάξεις του άρθρου 203 της συμφωνίας·-  ως «ειδική ομάδα διαιτησίας» νοείται η ειδική ομάδα που συγκροτείται βάσει του άρθρου 207 της συμφωνίας·-  ως «εκπρόσωπος μέρους» νοείται ο υπάλληλος ή οποιοδήποτε πρόσωπο που ορίζεται από κυβερνητική υπηρεσία ή οργανισμό ή από κάθε άλλο δημόσιο φορέα ενός μέρους·-  ως «ημέρα» νοείται η ημερολογιακή ημέρα, εκτός αν ορίζεται διαφορετικά.2. Το μέρος κατά του οποίου στρέφεται η καταγγελία βαρύνεται με την υλικοτεχνική διαχείριση των διαδικασιών επίλυσης της διαφοράς, και ιδίως με την οργάνωση των ακροάσεων, εκτός αν συμφωνηθεί διαφορετικά.3. Την πρώτη Δευτέρα κάθε Δεκεμβρίου τα μέρη ανταλλάσσουν κατάλογο στον οποίο προσδιορίζονται οι ημερομηνίες των επίσημων αργιών και των μη εργάσιμων ημερών τους για το επόμενο έτος. Αν η περίοδος που αναφέρεται στον παρόντα εσωτερικό κανονισμό λήγει σε επίσημη αργία ή μη εργάσιμη ημέρα οποιουδήποτε μέρους, η περίοδος θεωρείται ότι λήγει την επόμενη εργάσιμη ημέρα. Κανένα έγγραφο, καμία κοινοποίηση και κανένα αίτημα οποιουδήποτε είδους δεν είναι δυνατόν να θεωρηθεί ότι έχει παραληφθεί σε επίσημη αργία ή μη εργάσιμη ημέρα.Άρθρο 2Κοινοποιήσεις1. Τα μέρη και η ειδική ομάδα διαιτησίας διαβιβάζουν οποιαδήποτε αίτηση, ανακοίνωση, γραπτό υπόμνημα ή άλλο έγγραφο με ηλεκτρονικό ταχυδρομείο· την ίδια ημέρα αποστέλλουν αντίγραφο με φαξ, με συστημένο ταχυδρομείο, με ταχυμεταφορά, με παράδοση επί αποδείξει ή με οποιοδήποτε άλλο μέσο τηλεπικοινωνιών που αποδεικνύει την αποστολή. Το μήνυμα ηλεκτρονικού ταχυδρομείου θεωρείται ότι έχει παραληφθεί την ημέρα της αποστολής του, εκτός αν αποδειχθεί διαφορετικά.2. Κάθε μέρος παρέχει στο άλλο μέρος και σε όλους τους διαιτητές ηλεκτρονικό αντίγραφο κάθε γραπτού υπομνήματός του. Πρέπει να παρέχεται επίσης και έντυπο αντίγραφο.3. Το σημείο επαφής που ορίζεται ως αρμόδιο για όλες τις κοινοποιήσεις είναι, για τα κράτη CARIFORUM, ο συντονιστής CARIFORUM, που προβλέπεται στο άρθρο 234 παράγραφος 1 της συμφωνίας, και, για την Ευρωπαϊκή Κοινότητα, η Γενική Διεύθυνση Εμπορίου της Ευρωπαϊκής Επιτροπής. Κάθε μέρος ενημερώνει αμελλητί το άλλο μέρος για οποιαδήποτε αλλαγή του ορισθέντος σημείου επαφής.4. Τυπογραφικά σφάλματα ήσσονος σημασίας σε αίτηση, ανακοίνωση, γραπτό υπόμνημα ή άλλο έγγραφο που αφορά τη διαδικασία της ειδικής ομάδας διαιτησίας μπορούν να διορθώνονται με την παράδοση νέου εγγράφου, στο οποίο αναφέρονται σαφώς οι αλλαγές.5. Ανάλογα με το αντικείμενο των επίμαχων διατάξεων, όλες οι αιτήσεις και κοινοποιήσεις που απευθύνονται στην επιτροπή εμπορίου και ανάπτυξης CARIFORUM–ΕΚ κοινοποιούνται και στις άλλες αρμόδιες υποεπιτροπές που ιδρύονται βάσει της συμφωνίας.Άρθρο 3Έναρξη της διαιτησίας1. Αν δεν συμφωνήσουν διαφορετικά, τα μέρη συναντώνται με την ειδική ομάδα διαιτησίας εντός δέκα ημερών από την ημερομηνία σύστασής της, για να καθορίσουν τα θέματα που τα μέρη ή η ειδική ομάδα διαιτησίας θεωρούν κατάλληλα, συμπεριλαμβανομένων των καταβλητέων αμοιβών και δαπανών των διαιτητών, που πρέπει να συνάδουν με τους κανόνες του ΠΟΕ. Τα μέλη της ειδικής ομάδας διαιτησίας και οι εκπρόσωποι των μερών μπορούν να συμμετάσχουν στη συνάντηση αυτή μέσω τηλεφώνου ή εικονοδιάσκεψης.2. α) Αν τα μέρη δεν συμφωνήσουν διαφορετικά εντός επτά ημερών από την ημερομηνία σύστασης της ειδικής ομάδας διαιτησίας, η εντολή της ειδικής ομάδας διαιτησίας θα είναι η ακόλουθη:«Εξέταση, βάσει των σχετικών διατάξεων της συμφωνίας, του θέματος που προσδιορίζεται στην αίτηση σύστασης της ειδικής ομάδας διαιτησίας, με σκοπό να κριθεί η συμβατότητα του επίμαχου μέτρου με τις διατάξεις της συμφωνίας που προσδιορίζονται στην αίτηση σύστασης της ειδικής ομάδας διαιτησίας και να εκδοθεί απόφαση σύμφωνα με το άρθρο 209 της συμφωνίας.»β) Τα μέρη υποχρεούνται να κοινοποιήσουν τη συμφωνηθείσα εντολή στην ειδική ομάδα διαιτησίας εντός πέντε ημερών από την ημερομηνία κατά την οποία συμφώνησαν.Άρθρο 4Αρχικά υπομνήματαΤο καταγγέλλον μέρος υποβάλλει το αρχικό γραπτό του υπόμνημα το αργότερο εντός είκοσι ημερών από την ημερομηνία σύστασης της ειδικής ομάδας διαιτησίας. Το μέρος κατά του οποίου στρέφεται η καταγγελία υποβάλλει το γραπτό του υπόμνημα αντίκρουσης το αργότερο εντός είκοσι ημερών από την ημερομηνία υποβολής του αρχικού γραπτού υπομνήματος του καταγγέλλοντος μέρους.Άρθρο 5Λειτουργία των ειδικών ομάδων διαιτησίας1. Ο πρόεδρος της ειδικής ομάδας διαιτησίας προεδρεύει σε όλες τις συνεδριάσεις της. Η ειδική ομάδα διαιτησίας μπορεί να εξουσιοδοτήσει την προεδρεύουσα αρχή να λάβει διοικητικές και διαδικαστικές αποφάσεις.2. Αν δεν προβλέπεται διαφορετικά, η ειδική ομάδα διαιτησίας μπορεί να διεξαγάγει τις εργασίες της με κάθε μέσο, μεταξύ άλλων τηλεφωνικώς, με φαξ ή μέσω ηλεκτρονικού υπολογιστή.3. Στις διασκέψεις της ειδικής ομάδας διαιτησίας μπορούν να συμμετέχουν μόνο οι διαιτητές, αλλά η ειδική ομάδα διαιτησίας μπορεί να επιτρέψει στους βοηθούς των διαιτητών να παρίστανται στις διασκέψεις της.4. Η σύνταξη των αποφάσεων αποτελεί αποκλειστική αρμοδιότητα της ειδικής ομάδας διαιτησίας και δεν είναι δυνατόν να εκχωρηθεί σε άλλους.5. Αν ανακύψει διαδικαστικό ζήτημα που δεν καλύπτεται από τις διατάξεις της συμφωνίας ή του παρόντος εσωτερικού κανονισμού, η ειδική ομάδα διαιτησίας, έπειτα από διαβούλευση με τα μέρη, μπορεί να ακολουθήσει κατάλληλη διαδικασία που να είναι συμβατή με τη συμφωνία και με τους παρόντες κανόνες και που να εξασφαλίζει την ίση μεταχείριση των μερών.6. Αν η ειδική ομάδα διαιτησίας θεωρεί ότι είναι αναγκαία η τροποποίηση προθεσμίας που ισχύει για τη διαδικασία ή η πραγματοποίηση άλλης διαδικαστικής ή διοικητικής προσαρμογής, ενημερώνει γραπτώς τα μέρη σχετικά με τους λόγους της αλλαγής ή προσαρμογής, προσδιορίζοντας την αναγκαία προθεσμία ή προσαρμογή. Η ειδική ομάδα διαιτησίας μπορεί να εγκρίνει την εν λόγω τροποποίηση ή προσαρμογή, αφού διαβουλευθεί με τα μέρη. Οι προθεσμίες του άρθρου 209 της συμφωνίας δεν μπορούν να τροποποιηθούν.Άρθρο 6Αντικατάσταση1. Αν κάποιος διαιτητής δεν είναι σε θέση να συμμετάσχει στη διαδικασία, αν αποσυρθεί ή αν πρέπει να αντικατασταθεί, επιλέγεται αντικαταστάτης σύμφωνα με το άρθρο 207 παράγραφος 3 της συμφωνίας.2. Αν κάποιο μέρος θεωρεί ότι κάποιος διαιτητής δεν πληροί τις απαιτήσεις του κώδικα δεοντολογίας του παραρτήματος II και ότι, για τον λόγο αυτόν, πρέπει να αντικατασταθεί, το εν λόγω μέρος προβαίνει σε σχετική κοινοποίηση στο άλλο μέρος εντός δεκαπέντε ημερών από τη στιγμή κατά την οποία περιήλθαν στη γνώση του τα στοιχεία που αποδεικνύουν την παράβαση του κώδικα δεοντολογίας από τον διαιτητή.Αν κάποιο μέρος θεωρεί ότι κάποιος διαιτητής, που δεν είναι ο πρόεδρος της ειδικής ομάδας διαιτησίας, δεν πληροί τις απαιτήσεις του κώδικα δεοντολογίας, τα μέλη προβαίνουν σε διαβουλεύσεις και, αν συμφωνήσουν, παύουν τον διαιτητή και επιλέγουν αντικαταστάτη με τη διαδικασία του άρθρου 207 παράγραφος 3 της συμφωνίας.Αν τα μέρη δεν συμφωνήσουν ως προς την ανάγκη αντικατάστασης του διαιτητή, οποιοδήποτε από τα μέρη μπορεί να ζητήσει την παραπομπή του ζητήματος στον πρόεδρο της ειδικής ομάδας διαιτησίας, ο οποίος λαμβάνει την τελική απόφαση.Αν ο πρόεδρος αποφανθεί ότι ο διαιτητής δεν πληροί τις απαιτήσεις του κώδικα δεοντολογίας, επιλέγει νέο διαιτητή με κλήρωση από τον κατάλογο του άρθρου 221 της συμφωνίας, στον οποίο περιλαμβανόταν ο αρχικός διαιτητής. Αν ο αρχικός διαιτητής είχε επιλεγεί από τα μέρη σύμφωνα με το άρθρο 207 παράγραφος 2 της συμφωνίας, ο αντικαταστάτης επιλέγεται με κλήρωση από τον κατάλογο των ατόμων που είχαν προταθεί από το καταγγέλλον μέρος και από το μέρος κατά του οποίου στρέφεται η καταγγελία βάσει του άρθρου 221 της συμφωνίας. Η επιλογή του νέου διαιτητή γίνεται εντός πέντε ημερών από την ημερομηνία υποβολής της αίτησης στον πρόεδρο της ειδικής ομάδας διαιτησίας.3. Αν κάποιο μέρος θεωρεί ότι ο πρόεδρος της ειδικής ομάδας διαιτησίας δεν πληροί τις απαιτήσεις του κώδικα δεοντολογίας, τα μέρη προβαίνουν σε διαβουλεύσεις και, αν συμφωνήσουν, αντικαθιστούν τον πρόεδρο και επιλέγουν αντικαταστάτη σύμφωνα με τη διαδικασία του άρθρου 207 παράγραφος 3 της συμφωνίας.Αν τα μέρη δεν συμφωνήσουν ως προς την ανάγκη αντικατάστασης του προέδρου, οποιοδήποτε από τα μέρη μπορεί να ζητήσει την παραπομπή του ζητήματος σε κάποιο από τα υπόλοιπα μέλη του καταλόγου των ατόμων που είχαν επιλεγεί για τη θέση του προέδρου βάσει του άρθρου 221 παράγραφος 1 της συμφωνίας. Το άτομο αυτό επιλέγεται με κλήρωση από τον πρόεδρο της επιτροπής εμπορίου και ανάπτυξης CARIFORUM–ΕΚ ή από τον αναπληρωτή του προέδρου. Η απόφαση του ατόμου αυτού όσον αφορά την ανάγκη αντικατάστασης του προέδρου είναι οριστική.Αν το εν λόγω άτομο αποφανθεί ότι ο αρχικός πρόεδρος δεν πληροί τις απαιτήσεις του κώδικα δεοντολογίας, επιλέγει νέο πρόεδρο με κλήρωση από τα υπόλοιπα μέλη του καταλόγου των ατόμων που είχαν επιλεγεί για τη θέση του προέδρου βάσει του άρθρου 221 παράγραφος 1 της συμφωνίας. Η επιλογή του νέου προέδρου γίνεται εντός πέντε ημερών από την ημερομηνία υποβολής της αίτησης που αναφέρεται στην παρούσα παράγραφο.4. Οι εργασίες της ειδικής ομάδας διαιτησίας αναστέλλονται για όσο διάστημα διαρκούν οι διαδικασίες που προβλέπονται στο παρόν άρθρο.Άρθρο 7Ακροάσεις1. Ο πρόεδρος καθορίζει την ημερομηνία και την ώρα της ακρόασης κατόπιν διαβουλεύσεων με τα μέρη και τα λοιπά μέλη της ειδικής ομάδας διαιτησίας και επιβεβαιώνει τα στοιχεία αυτά εγγράφως στα μέρη. Η πληροφορία αυτή δημοσιοποιείται επίσης από το μέρος που βαρύνεται με την υλικοτεχνική διαχείριση των διαδικασιών, αν η ακρόαση είναι δημόσια. Η ειδική ομάδα διαιτησίας μπορεί να αποφασίσει να μη γίνει ακρόαση, εκτός αν κάποιο από τα μέρη διαφωνήσει.2. Με την επιφύλαξη τυχόν διαφορετικής συμφωνίας των μερών, η ακρόαση πραγματοποιείται στις Βρυξέλλες, αν το καταγγέλλον μέρος είναι τα κράτη CARIFORUM, και στα εδάφη των κρατών CARIFORUM, αν το καταγγέλλον μέρος είναι η ΕΚ. Αν η διαφορά αφορά μέτρο που εφαρμόζεται από συμβαλλόμενο κράτος CARIFORUM, η ακρόαση πραγματοποιείται στην πρωτεύουσα αυτού του κράτους, εκτός αν το εν λόγω κράτος ζητήσει γραπτώς από την ειδική ομάδα διαιτησίας, εντός δέκα ημερών από τη σύστασή της, την πραγματοποίηση της ακρόασης σε άλλο τόπο.3. Η ειδική ομάδα διαιτησίας μπορεί να συγκαλέσει μία πρόσθετη ακρόαση μόνο σε εξαιρετικές περιπτώσεις. Για τις διαδικασίες που προβλέπονται από το άρθρο 211 παράγραφος 2, το άρθρο 212 παράγραφος 2 και το άρθρο 214 παράγραφος 2 της συμφωνίας δεν επιτρέπεται η σύγκληση πρόσθετης ακρόασης.4. Σε όλες τις συνεδριάσεις, και καθ’ όλη τη διάρκεια τους, πρέπει να είναι παρόντες όλοι οι διαιτητές.5. Στις ακροάσεις μπορούν να συμμετάσχουν τα ακόλουθα πρόσωπα, ανεξάρτητα από το αν οι διαδικασίες είναι δημόσιες ή όχι:α) εκπρόσωποι των μερών·β) σύμβουλοι των μερών·γ) διοικητικό προσωπικό, διερμηνείς, μεταφραστές και εισηγητές· καιδ) βοηθοί διαιτητών.Με την ειδική ομάδα διαιτησίας συνομιλούν μόνο οι εκπρόσωποι και οι σύμβουλοι των μερών.6. Το αργότερο επτά ημέρες πριν από την ημερομηνία της ακρόασης, κάθε μέρος παραδίδει στην ειδική ομάδα διαιτησίας κατάλογο με τα ονόματα των προσώπων τα οποία θα αναπτύξουν προφορικά επιχειρήματα ή παρατηρήσεις, κατά την ακρόαση, εκ μέρους του εν λόγω μέρους και με τα ονόματα των άλλων εκπροσώπων ή συμβούλων οι οποίοι θα παρίστανται στην ακρόαση.7. Σύμφωνα με το άρθρο 216 της συμφωνίας, οι ακροάσεις των ειδικών ομάδων διαιτησίας είναι δημόσιες, εκτός αν η ειδική ομάδα διαιτησίας αποφασίσει διαφορετικά. Ωστόσο, η ειδική ομάδα διαιτησίας συνεδριάζει κεκλεισμένων των θυρών, αν τα υπομνήματα και τα επιχειρήματα κάποιου μέρους περιέχουν εμπιστευτικές επιχειρηματικές πληροφορίες. Η ειδική ομάδα, έπειτα από διαβούλευση με τα μέρη, καθορίζει τις κατάλληλες υλικοτεχνικές ρυθμίσεις και διαδικασίες, έτσι ώστε οι δημόσιες ακροάσεις να διεξάγονται με αποτελεσματικό τρόπο. Οι διαδικασίες αυτές μπορούν να περιλαμβάνουν τη χρήση ζωντανής διαδικτυακής μετάδοσης ή κλειστού κυκλώματος τηλεόρασης.8. Η ειδική ομάδα διαιτησίας διεξάγει την ακρόαση με τον ακόλουθο τρόπο:Επιχειρηματολογίαα) Επιχειρήματα του καταγγέλλοντος μέρουςβ) Επιχειρήματα του μέρους κατά του οποίου στρέφεται η καταγγελία.Επιχειρηματολογία αντίκρουσηςα) Επιχειρήματα του καταγγέλλοντος μέρουςβ) Ανταπάντηση του μέρους κατά του οποίου στρέφεται η καταγγελία.9. Η ειδική ομάδα διαιτησίας μπορεί να υποβάλει ερωτήσεις σε οποιοδήποτε μέρος ανά πάσα στιγμή κατά την ακρόαση.10. Η ειδική ομάδα διαιτησίας μεριμνά για τη σύνταξη πρακτικών για κάθε ακρόαση και για την παράδοσή τους στα μέρη το ταχύτερο δυνατόν.11. Εντός δεκατεσσάρων ημερών από την ημερομηνία της ακρόασης κάθε μέρος μπορεί να υποβάλει συμπληρωματικό γραπτό υπόμνημα για κάθε θέμα που προέκυψε κατά την ακρόαση.Άρθρο 8Γραπτές ερωτήσεις1. Η ειδική ομάδα διαιτησίας μπορεί, ανά πάσα στιγμή κατά τη διαδικασία, να απευθύνει ερωτήσεις γραπτώς σε ένα ή και στα δύο μέρη. Και τα δύο μέρη λαμβάνουν αντίγραφο των ερωτήσεων που υποβάλλονται από την ειδική ομάδα διαιτησίας.2. Κάθε μέρος διαβιβάζει επίσης στο άλλο μέρος αντίγραφο των γραπτών απαντήσεών του στις ερωτήσεις της ειδικής ομάδας διαιτησίας. Σε κάθε μέρος παρέχεται η δυνατότητα να σχολιάσει γραπτώς τις απαντήσεις του άλλου μέρους εντός επτά ημερών από την ημερομηνία παραλαβής.Άρθρο 9ΕμπιστευτικότηταΤα μέρη τηρούν την εμπιστευτικότητα των ακροάσεων της ειδικής ομάδας διαιτησίας, όταν οι ακροάσεις διενεργούνται κεκλεισμένων των θυρών, σύμφωνα με το άρθρο 7 παράγραφος 7. Κάθε μέρος αντιμετωπίζει ως εμπιστευτικές τις πληροφορίες που υποβάλλει στην ειδική ομάδα διαιτησίας το άλλο μέρος και τις οποίες το εν λόγω μέρος έχει χαρακτηρίσει εμπιστευτικές. Αν ένα από τα μέρη υποβάλει εγγράφως εμπιστευτικό υπόμνημα στην ειδική ομάδα διαιτησίας, παρέχει επίσης, κατόπιν αιτήσεως του άλλου μέρους, μη εμπιστευτική περίληψη των πληροφοριών που περιέχονται στο υπόμνημά του, η οποία δύναται να δημοσιοποιηθεί το αργότερο δεκαπέντε ημέρες από την ημερομηνία της αίτησης ή από την ημερομηνία υποβολής του υπομνήματος, αν αυτή είναι μεταγενέστερη. Καμία διάταξη των παρόντων κανόνων δεν εμποδίζει μέρος να δημοσιοποιήσει τις δικές του θέσεις.Άρθρο 10Μονομερείς επαφές1. Η ειδική ομάδα διαιτησίας δεν πραγματοποιεί συναντήσεις ή επαφές με το ένα μέρος αν δεν παρευρίσκεται και το άλλο μέρος.2. Κανένα μέλος της ειδικής ομάδας διαιτησίας δεν επιτρέπεται να συζητεί πτυχές του αντικειμένου της διαδικασίας με ένα ή και τα δύο μέρη εν απουσία των άλλων διαιτητών.Άρθρο 11Φιλικά υπομνήματα1. Σύμφωνα με το άρθρο 217 της συμφωνίας, η ειδική ομάδα διαιτησίας μπορεί να λάβει γραπτά υπομνήματα (παρατηρήσεις) που δεν έχει ζητήσει, με την προϋπόθεση ότι τα υπομνήματα αυτά υποβάλλονται εντός δεκαπέντε ημερών από την ημερομηνία σύστασης της ειδικής ομάδας διαιτησίας, είναι συνοπτικά και δεν υπερβαίνουν σε καμία περίπτωση τις δεκαπέντε δακτυλογραφημένες σελίδες, συμπεριλαμβανομένων των ενδεχόμενων παραρτημάτων, και αφορούν άμεσα τα πραγματικά ή νομικά περιστατικά της υπόθεσης που εξετάζεται από την ειδική ομάδα διαιτησίας.2. Τα υπομνήματα πρέπει να περιλαμβάνουν λεπτομερή προσδιορισμό του προσώπου, φυσικού ή νομικού, που τα υποβάλλει, συμπεριλαμβανομένης της φύσης των δραστηριοτήτων του και των χρηματοδοτικών του πόρων, και να καθορίζουν το συμφέρον που εξαρτά το εν λόγω πρόσωπο από τη διαδικασία διαιτησίας. Πρέπει να είναι συντεταγμένα στις γλώσσες που επιλέγουν τα μέρη σύμφωνα με το άρθρο 218 της συμφωνίας και το άρθρο 14 του παρόντος εσωτερικού κανονισμού.3. Η ειδική ομάδα διαιτησίας μνημονεύει στην απόφασή της όλα τα υπομνήματα που έχει λάβει και τα οποία είναι σύμφωνα με τις διατάξεις των προαναφερθέντων κανόνων. Η ειδική ομάδα διαιτησίας δεν υποχρεούται να εξετάσει στην απόφασή της τα επιχειρήματα που αναπτύσσονται στα εν λόγω υπομνήματα. Κάθε υπόμνημα που λαμβάνει η ειδική ομάδα διαιτησίας βάσει του παρόντος κανόνα υποβάλλεται στα μέρη προς διατύπωση σχολίων.Άρθρο 12Πληροφορίες ή τεχνικές συμβουλέςΑν, σύμφωνα με το άρθρο 217 της συμφωνίας, η ειδική ομάδα διαιτησίας ζητήσει πληροφορίες ή τεχνικές συμβουλές από φορείς διαφορετικούς από τα μέρη, ενημερώνει τα μέρη για την πρόθεσή της να ζητήσει τις εν λόγω πληροφορίες ή τεχνικές συμβουλές και τους παρέχει τη δυνατότητα να διατυπώσουν τις παρατηρήσεις τους. Η ειδική ομάδα διαιτησίας λαμβάνει υπόψη τις παρατηρήσεις των μερών για κάθε πληροφορία ή τεχνική συμβουλή που λαμβάνει, στις περιπτώσεις στις οποίες συνεκτιμά αυτές τις πληροφορίες ή τεχνικές συμβουλές κατά την κατάρτιση της απόφασής της.Άρθρο 13Επείγουσες περιπτώσειςΣτις επείγουσες περιπτώσεις που αναφέρονται στο κεφάλαιο 2 του μέρους III της συμφωνίας, η ειδική ομάδα διαιτησίας, έπειτα από διαβούλευση με τα μέρη, προσαρμόζει δεόντως τις προθεσμίες που προβλέπονται στους παρόντες κανόνες και ενημερώνει σχετικά τα μέρη.Άρθρο 14Μετάφραση και διερμηνεία1. Κατά τις διαβουλεύσεις για τις οποίες γίνεται λόγος στο άρθρο 204 της συμφωνίας, και το αργότερο έως τη συνάντηση που αναφέρεται στο άρθρο 3 παράγραφος 1 του παρόντος εσωτερικού κανονισμού, τα μέρη προσπαθούν να συμφωνήσουν σχετικά με τον καθορισμό κοινής γλώσσας εργασίας για τις διαδικασίες της ειδικής ομάδας διαιτησίας.2. Αν τα μέρη δεν συμφωνήσουν σχετικά με τον καθορισμό κοινής γλώσσας εργασίας έως την ημερομηνία αυτή, εφαρμόζονται οι κανόνες του άρθρου 218 παράγραφος 2 της συμφωνίας.3. Το μέρος κατά του οποίου στρέφεται η καταγγελία μεριμνά για τη διερμηνεία των προφορικών παρατηρήσεων στη γλώσσα που επιλέγουν τα μέρη.4. Οι αποφάσεις της ειδικής ομάδας διαιτησίας εκδίδονται στη γλώσσα ή στις γλώσσες που επιλέγουν τα μέρη.5. Τα μέρη δύνανται να διατυπώσουν τις παρατηρήσεις τους για τη μετάφραση εγγράφου που συντάσσεται σύμφωνα με τους παρόντες κανόνες.Άρθρο 15Υπολογισμός προθεσμιώνΑν, λόγω της εφαρμογής του άρθρου 1 παράγραφος 3 του παρόντος εσωτερικού κανονισμού, ένα μέρος παραλάβει έγγραφο σε ημερομηνία διαφορετική από την ημερομηνία παραλαβής του ίδιου εγγράφου από το άλλο μέρος, οποιαδήποτε προθεσμία υπολογιζόμενη με βάση την ημερομηνία παραλαβής υπολογίζεται με αφετηρία την τελευταία ημερομηνία παραλαβής του εν λόγω εγγράφου.Άρθρο 16Άλλες διαδικασίες1. Ο παρών εσωτερικός κανονισμός εφαρμόζεται επίσης στις διαδικασίες που προβλέπονται από το άρθρο 211 παράγραφος 2, το άρθρο 212 παράγραφος 2 και το άρθρο 214 παράγραφος 2 της συμφωνίας. Ωστόσο, οι προθεσμίες που καθορίζονται στον παρόντα εσωτερικό κανονισμό ευθυγραμμίζονται με τις ειδικές προθεσμίες που προβλέπονται για την έκδοση απόφασης από την ειδική ομάδα διαιτησίας στις εν λόγω άλλες διαδικασίες.2. Αν η αρχική ομάδα διαιτησίας ή ορισμένα από τα μέλη της δεν είναι σε θέση να συγκληθούν εκ νέου για τις διαδικασίες που προβλέπονται στο άρθρο 211 παράγραφος 2, το άρθρο 212 παράγραφος 2 και το άρθρο 214 παράγραφος 2 της συμφωνίας, εφαρμόζονται οι διαδικασίες του άρθρου 207 της συμφωνίας. Η προθεσμία κοινοποίησης της απόφασης παρατείνεται κατά δεκαπέντε ημέρες.ΠΑΡΑΡΤΗΜΑ IIΚΩΔΙΚΑΣ ΔΕΟΝΤΟΛΟΓΙΑΣ ΓΙΑ ΤΑ ΜΕΛΗ ΤΩΝ ΕΙΔΙΚΩΝ ΟΜΑΔΩΝ ΔΙΑΙΤΗΣΙΑΣ ΚΑΙ ΤΟΥΣ ΔΙΑΜΕΣΟΛΑΒΗΤΕΣΆρθρο 1ΟρισμοίΣύμφωνα με τον παρόντα κώδικα δεοντολογίας, νοούνται ως:α) «μέλος» ή «διαιτητής»: το μέλος ειδικής ομάδας διαιτησίας που συγκροτείται βάσει του άρθρου 207 της συμφωνίας·β) «διαμεσολαβητής»: το άτομο που διεξάγει διαμεσολάβηση σύμφωνα με το άρθρο 205 της συμφωνίας·γ) «υποψήφιος»: το άτομο το όνομα του οποίου περιλαμβάνεται στον κατάλογο διαιτητών που αναφέρεται στο άρθρο 221 της συμφωνίας και το οποίο εξετάζεται για ενδεχόμενη επιλογή του ως μέλους ειδικής ομάδας διαιτησίας βάσει του άρθρου 207 της συμφωνίας·δ) «βοηθός»: το άτομο το οποίο, ενόψει του διορισμού μέλους, διεξάγει έρευνα ή επικουρεί το μέλος·ε) «διαδικασία»: αν δεν ορίζεται διαφορετικά, η διαδικασία που διεξάγεται στο πλαίσιο ειδικής ομάδας διαιτησίας δυνάμει της συμφωνίας·στ) «προσωπικό»: σε σχέση με μέλος, τα άτομα τα οποία τελούν υπό την καθοδήγηση και τον έλεγχο του μέλους αυτού, εξαιρουμένων των βοηθών.Άρθρο 2Υποχρεώσεις όσον αφορά τη διαδικασίαΚάθε υποψήφιος και μέλος οφείλει να αποφεύγει οποιαδήποτε παρατυπία ή εντύπωση παρατυπίας, να είναι ανεξάρτητος και αμερόληπτος, να αποφεύγει τις άμεσες ή έμμεσες συγκρούσεις συμφερόντων και να τηρεί αυστηρά τους κανόνες δεοντολογίας για την εξασφάλιση της ακεραιότητας και της αμεροληψίας του μηχανισμού διευθέτησης διαφορών. Τα πρώην μέλη υποχρεούνται να συμμορφώνονται με τις υποχρεώσεις που καθορίζονται στα άρθρα 6 και 7 του παρόντος κώδικα δεοντολογίας.Άρθρο 3Υποχρεώσεις αποκάλυψης1. Πριν από την επιβεβαίωση της επιλογής του ως μέλους της ειδικής ομάδας διαιτησίας βάσει της συμφωνίας, κάθε υποψήφιος οφείλει να αποκαλύπτει την ύπαρξη κάθε συμφέροντος, σχέσης ή θέματος που θα μπορούσε να επηρεάσει την ανεξαρτησία ή την αμεροληψία του ή να εγείρει εύλογη υπόνοια παρατυπίας ή μεροληψίας κατά τη διαδικασία. Για τον σκοπό αυτό, ο υποψήφιος πρέπει να καταβάλλει κάθε δυνατή προσπάθεια προκειμένου να λαμβάνει γνώση της ύπαρξης τέτοιου είδους συμφερόντων, σχέσεων και θεμάτων. Αυτές οι υποχρεώσεις αποκάλυψης δεν επεκτείνονται στη δημοσιοποίηση θεμάτων η σημασία των οποίων για τα προς εξέταση στη διαδικασία θέματα είναι αμελητέα. Οι εν λόγω υποχρεώσεις λαμβάνουν υπόψη την ανάγκη σεβασμού της ιδιωτικής ζωής των ατόμων στα οποία εφαρμόζεται ο παρών κώδικας και δεν πρέπει να είναι διοικητικά επαχθείς σε βαθμό που να καθιστούν πρακτικά αδύνατη τη συμμετοχή, στις ειδικές μονάδες διαιτησίας, ατόμων που κατά τα λοιπά έχουν τα σχετικά προσόντα.2. Κάθε υποψήφιος ή μέλος της ειδικής ομάδας οφείλει να κοινοποιεί στην επιτροπή εμπορίου και ανάπτυξης CARIFORUM–EK, προς εξέταση από τα μέρη, μόνο θέματα σχετικά με πραγματικές ή πιθανές παραβιάσεις του παρόντος κώδικα δεοντολογίας.3. Από τη στιγμή της επιλογής του, το μέλος οφείλει να εξακολουθήσει να καταβάλλει κάθε δυνατή προσπάθεια προκειμένου να λαμβάνει γνώση της ύπαρξης τυχόν συμφερόντων, σχέσεων ή θεμάτων που αναφέρονται στην παράγραφο 1 του παρόντος άρθρου, τα οποία πρέπει να αποκαλύπτει. Η υποχρέωση αποκάλυψης αποτελεί διαρκές καθήκον, το οποίο απαιτεί από τα μέλη να αποκαλύπτουν οποιαδήποτε τέτοια συμφέροντα, σχέσεις και θέματα, που ενδέχεται να ανακύψουν σε οποιοδήποτε στάδιο της διαδικασίας. Το μέλος οφείλει να κοινοποιεί εγγράφως στην επιτροπή εμπορίου και ανάπτυξης CARIFORUM–EK τα εν λόγω συμφέροντα, σχέσεις και θέματα, προς εξέταση από τα μέρη.Άρθρο 4Καθήκοντα των μελών1. Τα μέλη, από τη στιγμή της επιλογής τους, οφείλουν να εκτελούν τα καθήκοντά τους δίκαια, με επιμέλεια, στο ακέραιο και χωρίς καθυστέρηση καθ’ όλη τη διάρκεια της διαδικασίας.2. Τα μέλη οφείλουν να εξετάζουν αποκλειστικά και μόνο τα θέματα που ανακύπτουν κατά τη διαδικασία και που είναι απαραίτητα για τη λήψη απόφασης και δεν επιτρέπεται να αναθέτουν σε κανένα άλλο πρόσωπο το έργο αυτό.3. Τα μέλη λαμβάνουν όλα τα δέοντα μέτρα για να διασφαλίζουν ότι οι βοηθοί και το προσωπικό τους γνωρίζουν τα άρθρα 2, 3 και 7 του παρόντος κώδικα δεοντολογίας και συμμορφώνονται μ’ αυτά.4. Κανένα μέλος δεν επιτρέπεται να πραγματοποιεί μονομερείς επαφές σχετικά με τη διαδικασία.Άρθρο 5Ανεξαρτησία και αμεροληψία των μελών1. Τα μέλη οφείλουν να είναι ανεξάρτητα και αμερόληπτα, να αποφεύγουν να δίνουν οποιαδήποτε εντύπωση παρατυπίας ή μεροληψίας και να μην επηρεάζονται από προσωπικά τους συμφέροντα, έξωθεν πιέσεις, πολιτικές πεποιθήσεις, διαμαρτυρίες της κοινής γνώμης, προσήλωση σε ένα από τα μέρη ή το φόβο της κριτικής.2. Τα μέλη οφείλουν να μην αναλαμβάνουν, αμέσως ή εμμέσως, υποχρεώσεις ή να δέχονται οφέλη τα οποία θα μπορούσαν με οποιοδήποτε τρόπο να επηρεάσουν, ή να φανεί ότι επηρεάζουν, την ομαλή εκτέλεση των καθηκόντων τους.3. Τα μέλη οφείλουν να μην κάνουν χρήση της ιδιότητάς τους ως μελών της ειδικής ομάδας διαιτησίας για να προωθήσουν προσωπικά ή ιδιωτικά συμφέροντα, και υποχρεούνται να αποφεύγουν ενέργειες οι οποίες ενδέχεται να δημιουργήσουν την εντύπωση ότι κάποιοι είναι σε θέση να τα επηρεάζουν.4. Τα μέλη δεν επιτρέπουν να επηρεάζεται η συμπεριφορά τους ή η κρίση τους από σχέσεις ή ευθύνες οικονομικού, επιχειρηματικού, επαγγελματικού, οικογενειακού ή κοινωνικού χαρακτήρα.5. Τα μέλη οφείλουν να αποφεύγουν να συνάπτουν οποιαδήποτε σχέση ή να αποκτούν οποιαδήποτε οικονομικά οφέλη που ενδέχεται να επηρεάσουν την αμεροληψία τους ή που θα μπορούσαν εύλογα να δημιουργήσουν την εντύπωση για παρατυπία ή μεροληψία.Άρθρο 6Υποχρεώσεις πρώην μελώνΤα πρώην μέλη οφείλουν να αποφεύγουν ενέργειες οι οποίες μπορούν να δημιουργήσουν την εντύπωση ότι επέδειξαν μεροληψία κατά την εκτέλεση των καθηκόντων τους ή ότι αποκόμισαν όφελος από την απόφαση της ειδικής ομάδας διαιτησίας.Άρθρο 7Εμπιστευτικότητα1. Τα μέλη και τα πρώην μέλη δεν επιτρέπεται σε καμία χρονική στιγμή να αποκαλύπτουν ή να κάνουν χρήση οποιασδήποτε μη δημόσιας πληροφορίας που αφορά τη διαδικασία ή που περιήλθε σε γνώση τους κατά τη διαδικασία, παρά μόνο για τους σκοπούς της εν λόγω διαδικασίας, και δεν δύνανται σε καμία περίπτωση να αποκαλύπτουν ή να κάνουν χρήση οποιασδήποτε τέτοιας πληροφορίας για να αποκομίσουν προσωπικά οφέλη ή προνόμια για άλλους ή για να βλάψουν τα συμφέροντα άλλων.2. Τα μέλη υποχρεούνται να μην αποκαλύπτουν αποφάσεις ή τμήματα αποφάσεων της ειδικής ομάδας διαιτησίας πριν από τη δημοσίευσή τους σύμφωνα με τη συμφωνία.3. Τα μέλη και τα πρώην μέλη δεν επιτρέπεται σε καμία χρονική στιγμή να αποκαλύπτουν τις συζητήσεις της ειδικής ομάδας διαιτησίας ή τις απόψεις οποιουδήποτε μέλους.Άρθρο 8ΔαπάνεςΚάθε μέλος τηρεί αρχείο και αποδίδει τελικό λογαριασμό σχετικά με τον χρόνο που διέθεσε για τη διαδικασία και τις δαπάνες στις οποίες υποβλήθηκε.Άρθρο 9ΔιαμεσολαβητέςΟι κανόνες που περιγράφονται στον παρόντα κώδικα δεοντολογίας για τα μέλη και τα πρώην μέλη ισχύουν, mutatis mutandis , και για τους διαμεσολαβητές.[1] ΕΕ C […] της […], σ. […].[2] Διευκρινίζεται ότι η αμοιβή των υπαλλήλων, των εκπροσώπων ή των συμβούλων οποιουδήποτε μέρους οι οποίοι εμπλέκονται στην οργάνωση των ακροάσεων δεν συγκαταλέγεται στις δαπάνες που προκύπτουν από οργανωτικά θέματα.